open-index/open-wikipedia-markdown huggingface dataset:
சித்தப்ரியா ராய் சௌத்ரி

**சித்தப்ரியா ராய் சௌத்ரி** (*Chittapriya Ray Chaudhuri* ; 2 சூலை 1894 - 9 செப்டம்பர் 1915) ஓர்ரு வங்காள புரட்சியாளரும் இந்திய சுதந்திர இயக்கத்தின் உறுப்பினருமாவார்.

## புரட்சிகர நடவடிக்கைகள்
சித்தபிரியா ராய் சௌத்ரி 2 சூலை 1894 அன்று மதரிப்பூர் ரஜோயர் மாநிலத்திலுள்ள கலியா கிராமத்தில் ஒரு ஜமீந்தார் குடும்பத்தில், பஞ்சனன் ராய்சவுத்ரிக்கும் அவரது மனைவி சுக்தா சுந்தரி தேவிக்கும் பிறந்தார். இவரின் தந்தை மதரிப்பூர் நகரத்தில் கௌரவ குற்றவியல் நடுவராக இருந்தார். சித்தப்ரியா மதரிப்பூர் சமிதியின் (கி.பி 1910) புரட்சிகர உறுப்பினரானார். முதலில் தாலியா உயர்நிலைப் பள்ளியிலும் பின்னர் மதரிப்பூர் உயர்நிலைப் பள்ளியிலும் பயின்றார். இந்திய விடுதலைப் போராட்டக் காலத்தில் வங்காளத்தில் செயல்பட்ட ஒரு புரட்சி இயக்கமான யுகாந்தரின் இரகசிய பிரிவான மதரிப்பூர் சபையின் உறுப்பினரானார் . திசம்பர் 1913இல் முதல் பரித்பூர் சதி வழக்கில் குற்றம் சாட்டப்பட்டு கைது செய்யப்பட்டு ஐந்து மாதங்கள் சிறையில் கழித்தார். 16 பிப்ரவரி 1915 அன்று, கொல்கத்தா பல்கலைக்கழகத்தின் பட்டமளிப்பு நாளில், சிறையில் இருந்து விடுதலையானபோது, தெருக்களில் கடமையில் இருந்த காவல் ஆய்வாளர் சுரேஷ் முகர்ஜியை சில சகாக்களின் உதவியுடன் கொன்றார். புரட்சியாளர் ஜதின் முகர்ஜியின் சக ஊழியராக, இவர் ஜெர்மனி, சப்பான், அமெரிக்கா, டச்சு இந்தியா ஆகியவற்றிலிருந்து ஆயுதங்களை இறக்குமதி செய்ய முயன்றார். ஜெர்மனி, சப்பான், அமெரிக்காவிலிருந்து ஆயுதங்கள் வாங்குவதற்காக கிறிஸ்துமஸ் தினத்தில், மூத்த வங்காள புரட்சியாளர் ஜதீந்திரநாத் முகர்ஜி என்ற பாகாஜதினுடன் இணைந்தார். மனோரஞ்சன் சென்குப்தா, நிரஞ்சன்தாஸ்குப்தா, ஜோதிஷ்சந்திர பால் ஆகியோர் ஒடிசாவின் பாலேஸ்வருக்கு தங்கள் தலைவர் ஜதீந்திரநாத் முகர்ஜியுடன் ஜெர்மன் கப்பலான மேவரிக் கப்பலில் இருந்து ஆயுதங்களை எடுத்துச் சென்றனர்.

## இறப்பு
காவலர்களுக்கு இவர்களின் மறைவிடத்தைப் பற்றிய ஒரு துப்பு கிடைத்தது அவர்கள் பாலேசுவரின் கப்டிபடா என்ற கிராமத்தில் சோதனை நடத்தினர். 9 செப்டம்பர் 1915 அன்று காவலர்கள் இவர்களை கொள்ளைக்காரர்களாக அறிவித்தனர். இவரும்  மற்றவர்களும் ஜதீந்திரநாத்தை தங்களிடமிருந்து பாதுகாப்பான இடத்திற்கு செல்லுமாறு கோரினர். ஆனால் ஜதீன் மறுத்துவிட்டார். இவர்கள் அனைவரும் புரிபாலம் ஆற்றங்கரையில் போராட முடிவு செய்தனர். எழுபத்தைந்து நிமிட துப்பாக்கிச் சண்டைக்குப் பிறகு ராய் சௌத்ரி ஒரு குண்டடிப் பட்டு இறந்தார்.

## சான்றுகள்

பகுப்பு:இந்தியப் புரட்சியாளர்கள்
பகுப்பு:1915 இறப்புகள்
பகுப்பு:1894 பிறப்புகள்
ஜேடர்பாளையம்

thumb|காவிரியாற்றில் பரிசல்
[thumb|[முனீசுவரர்]]

**சேடர்பாளையம்** (*Jedarpalayam*) என்பது இந்தியாவின் தமிழ்நாடு மாநிலத்தில் நாமக்கல் மாவட்டத்தில் உள்ள ஒரு  கிராமம் மற்றும் ஊராட்சி ஆகும்.

## நிலவியல்
சேடர்பாளையம், மாவட்டத் தலைநகரான நாமக்கல்லிலிருந்து  தொலைவிலும் பரமத்தி வேலூரிலிருந்து  தொலைவில் அமைந்துள்ளது. இந்தக் கிராமம் காவிரி ஆற்றுக்கு மிக அருகில் அமைந்துள்ளது. ஈரோடு, திருச்செங்கோடு, பரமத்தி-வேலூர், கோவை மற்றும் சேலம் போன்ற நகரங்கள் இந்தக் கிராமம் வழியாகச் செல்லும் அரசு மற்றும் தனியார் பேருந்துகள் மூலம் நன்கு இணைக்கப்பட்டுள்ளது. இந்தக் கிராமத்தில் சுமார் 4000 குடும்பங்கள் உள்ளன.

## பொருளாதாரம்
கிராமத்தின் பொருளாதாரம் முதன்மையாக விவசாயத்தினை சார்ந்து உள்ளது. முக்கிய பயிர்களாகக் கரும்பு, மஞ்சள் மற்றும் தென்னை பயிரிடப்படுகின்றன. பட்டுச் சேலை கைத்தறி நெசவு தொழிலுடன் மற்றும் பட்டுப் புடவை விற்பனை நிலையங்களும் உள்ளன. சேடர்பாளையம் காவிரி ஆற்றின் குறுக்கே தடுப்பணை, குழந்தைகள் பூங்கா மற்றும் படகு இல்லம் ஆகியவை முக்கிய சுற்றுலாத் தலங்களாகக் கிராமப் பொருளாதாரத்தை அதிகரிக்கவும் உதவுகிறது 

## கோவில்கள்

* அருள்மிகு ஸ்ரீ முனீசுவரர் கோவில், முனீசுவரர் மகாமுனி என்று அழைக்கப்படுகிறார். அதாவது செயந்தமுனி, இது பச்சையம்மன் கோவிலின் ஒரு பகுதியாகும்
* கபிலர்மலை அருள்மிகு ஸ்ரீ முருகன் கோவில்
* சேடர்பாளையம் அருள்மிகு ஸ்ரீ பகவதி அம்மன் கோவில்
* அருள்மிகு ஸ்ரீ சுவாமி அய்யப்பன் கோவில்
* அருள்மிகு ஸ்ரீ இராமலிங்க செளடேசுவரி அம்மன் கோவில்
* அருள்மிகு ஸ்ரீ பொன்காளியம்மன் திருக்கோவில், வடகரையாத்தூர்
* அருள்மிகு ஸ்ரீ மாரியம்மன் திருக்கோவில், வடகரையாத்தூர்

## முக்கிய விழாக்கள்

* தைப்பூசம்
* தைப்பொங்கல்
* சித்திரா பவுர்ணமி
* ஆடிப் பெருக்கு/ஆடி-18
* அருள்மிகு ஸ்ரீ பகவதி அம்மன் கோவில் திருவிழா

## வங்கிகளின் பட்டியல்
இங்கு அமைந்துள்ள வங்கிகள்.

* இந்தியன் வங்கி
* சேலம் மாவட்ட மத்திய கூட்டுறவு வங்கி
* கரூர் வைசியா வங்கி
* சிரீ பண்ணாரி அம்மன் நிதி லிமிடெட்

## கல்வி
அருகிலுள்ள கிராமங்களின் ஆரம்ப மற்றும் மேல்நிலைப் பள்ளித் தேவைகளைப் பூர்த்தி செய்வதற்காக சேடர்பாளையத்தில் நல்ல எண்ணிக்கையிலான அரசு மற்றும் தனியார்ப் பள்ளிகள் உள்ளன. அவை:

* அரசு ஊராட்சி தொடக்கப்பள்ளி - சேடர்பாளையம்
* அரசு மேல்நிலைப் பள்ளி - சேடர்பாளையம்
* ஆர்.கே.வி மெட்ரிக் மேல்நிலைப் பள்ளி
* சன் சுடார் மெட்ரிக் மேல்நிலைப் பள்ளி

## மேற்கோள்கள்


பகுப்பு:நாமக்கல் மாவட்டத்திலுள்ள கிராமங்கள்
நாரயண் ஹேமச்சந்திரன்

**நாராயண் ஹேமச்சந்திர திவேச்சா** (*Narayan Hemchandra Divecha* ;1855-1904), பொதுவாக **நாராயண் ஹேமச்சந்திரன்** என்று அழைக்கப்படும் இவர் ஓர் குஜராத்தி சுயசரிதை, மொழிபெயர்ப்பாளரும் விமர்சகரும் ஆவார். இவர் நிறைய பயணம் செய்தார். சுயசரிதை, புதினங்கள், கதைகள், விமர்சனங்களை எழுதினார். இவர் ஒரு சிறந்த மொழிபெயர்ப்பாளராக இருந்தார். பெங்காலி இலக்கியத்தை  குசராத்தில் அறிமுகப்படுத்திய பெருமையும் இவருக்கு உண்டு.

## சுயசரிதை
நாராயண் ஹேமசந்திரன் தியூ நகரிலுள்ள திவேச்சாவில் 1855 ஆம் ஆண்டில் பிறந்தார். மும்பையில் தனது வாழ்நாளின் அதிக காலத்தை கழித்தார். இவர் அதிகம் படிக்கவில்லை, ஆனால் நிறைய பயணம் செய்தார். இவர் நான்கு முறை இங்கிலாந்து சென்றார். 1875இல், இவர் நவிஞ்சந்திர ராயுடன் அலகாபாத் சென்றார். அங்கு மொழிபெயர்க்கத் தொடங்கினார்.

இவர் மகாத்மா காந்தியால் ஈர்க்கப்பட்டார். காந்தி இவரை இங்கிலாந்தில் சந்தித்து ஒரு விநோத தோற்றமுடைய மற்றும் விநோதமான உடையணிந்த நபர் என்று விவரித்தார். ஆனால் இவர் தனது தோற்றம், உடைகள் அல்லது மோசமான ஆங்கிலம் குறித்து வெட்கப்படவில்லை. சத்திய சோதனையில் காந்தி அவர்களின் இலக்கியங்களைப் படிக்க வெளிநாட்டு மொழிகளைக் கற்க வேண்டுமென்ற இவரது மிகுந்த விருப்பத்தைக் கவனித்தார்.

## பணிகள்
ஹேமச்சந்திரா சுமார் இருநூறு படைப்புகளை எழுதியிருந்தார். *ஹூ போட்* (1900) குஜராத்தி மொழியில் வெளியிடப்பட்ட முதல் சுயசரிதை என்றாலும் முதல் சுயசரிதை நர்மத் எழுதியது (1933 இல் வெளியிடப்பட்டது).  இது ஓரளவு பயணக்கட்டுரை மற்றும் தனது பயணங்கள் மற்றும் அனுபவங்கள் உட்பட தனது வாழ்க்கையின் முதல் 34 ஆண்டுகளில் எழுதப்பட்டுள்ளது. இவர் தேபேந்திரநாத் தாகூர் பற்றியும்]] தயானந்த சரசுவதி பற்றியும் எழுதியுள்ளார்.

*பஞ்ச் வர்தா* (1903), *பூல்தானி அனே பிஜி வர்தாவோ* (1903) ஆகியவை இவரது கதைகளின் தொகுப்பாகும். *வைதீகன்யா* (1895), *சிநேகுதிர்* (1896), *ரூப்நகர்னி ராஜ்குன்வாரி* (1904) ஆகியவை இவரது புதினங்களாகும். விமர்சனம் குறித்த இவரது படைப்புகளில் பின்வருவன அடங்கும்: *ஜீவாஞ்சரித்ரா விஷே சார்ச்சா* (1895), *சஹிதாய்சார்ச்சா* (1896), *காளிதாஸ்* அனே ஷேக்ஸ்பியர் (1900). குஜராத் மொழி சங்கத்தில் *வெளியிடப்பட்ட தர்மிக் புருஷோ* (சூன் 1893), சைதன்யர், குரு நானக், கபீர், இராமகிருஷ்ணார் போன்ற பன்னிரண்டு தீர்க்கதரிசிகள் மற்றும் புனிதர்களின் வாழ்க்கை ஓவியங்களைக் கொண்டுள்ளது.  இவர் முகமது நபியின் வாழ்க்கை வரலாற்றையும் எழுதினார்.  

இவர் ஒரு சிறந்த மொழிபெயர்ப்பாளராக இருந்தார். இவரது குறிப்பிடத்தக்க மொழிபெயர்ப்புகள் பின்வருமாறு: *டாக்டர் சாமுவேல் ஜான்சன் னு ஜீவன்சரித்ரா* (சாமுவேல் ஜான்சனின் வாழ்க்கை வரலாறு, 1839), *மாலதிமாதவ்* (1893), *பிரியதர்ஷிகா* மற்றும் *சன்யாசி*. இவர் இரவீந்திரநாத் தாகூரின் படைப்புகள் உட்பட குஜராத்தியில் ஏராளமான பெங்காலி படைப்புகளை மொழிபெயர்த்தார்.   இவர் இலக்கியம், கல்வி மற்றும் இசை பற்றியும் எழுதியுள்ளார்.

## குறிப்புகள்

## சான்றுகள்

## வெளி இணைப்புகள்
* About Hemchandra in ''The Story of My Experiments with Truth'' by Mahatma Gandhi 

பகுப்பு:1904 இறப்புகள்
பகுப்பு:1855 பிறப்புகள்
க. குமாரவேலு

**கருப்பையா குமாரவேலு** (*Karuppiah Kumaravelu*) (பிறப்பு 3 செப்டம்பர் 1921) என்பவர் இலங்கையைச் சார்ந்த அரசியல்வாதி ஆவார்.

குமாரவேலு 1947 ஆகஸ்ட் 23 மற்றும் 20 செப்டம்பர் 1947க்கு இடையில் நடைபெற்ற முதலாவது இலங்கை நாடாளுமன்றத் தேர்தலில் தேர்ந்தெடுக்கப்பட்டார். இவர் கொட்டகலைத் தேர்தலில் இலங்கை தொழிலாளர் காங்கிரசைப் பிரதிநிதித்துவப்படுத்திப் போட்டியிட்டு மொத்த வாக்குகளில் 53.5% பெற்று, தனது நெருங்கிய போட்டியாளரை விட 3,543 வாக்குகள் முன்னிலை பெற்று வெற்றிபெற்றார்.

1947-ல் நாடாளுமன்றத்திற்குத் தேர்ந்தெடுக்கப்பட்ட ஏழுபேரில், குமாரவேலுவின் மருமகன் செளமியமூர்த்தி தொண்டமானும் ஒருவர். இவர் இலங்கை இந்தியக் காங்கிரசு நிறுவனர்களில் ஒருவர் ஆவார்.

1948இல் நாடாளுமன்றம் இலங்கை குடியுரிமைச் சட்டம்-1948 நிறைவேற்றியது. பின்னர் 1949இல் இலங்கை (நாடாளுமன்றத் தேர்தல்) திருத்தச் சட்டம் எண் 48ஐ நிறைவேற்றியது. இதன் மூலம் இந்தியக் குடிமக்கள் நாடாளுமன்ற இடங்களுக்குப் போட்டியிடவோ அல்லது வாக்களிக்கவோ முடியவில்லை. இதன் விளைவாக குமாரவேலுவால் தொடர்ந்து நடைபெற்ற நாடாளுமன்றத் தேர்தலில் தொகுதியில் போட்டியிட முடியவில்லை.

## மேற்கோள்கள்


பகுப்பு:இலங்கை மலையகத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கைத் தொழிலாளர் காங்கிரஸ் அரசியல்வாதிகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:1921 பிறப்புகள்
முப்பது சனவரி சாலை

வலது|thumb|240x240px| மகாத்மா காந்தி படுகொலை செய்யப்பட்ட இடத்தில் காந்தி சமிதியில் அமைந்துள்ள தியாகிகளின் நினைவுத் தூண்
**முப்பது சனவரி சாலை (Tees January Road** ) என்பது இந்தியாவின்  தில்லியிலுள்ள, லுட்யன்ஸ் தில்லி பகுதியில் அமைந்துள்ள ஒரு சாலையாகும். இது முன்பு **அல்புகெர்கி சாலை** என்று அழைக்கப்பட்டது. சாலையின் பெயர், 30 (இந்தியில் தீஸ்) சனவரி, என்பது 30 சனவரி 1948 என்பது மகாத்மா காந்தியின் தியாகத்தை நினைவுகூர்கிறது.

காந்தி தனது வாழ்க்கையின் கடைசி ஐந்து மாதங்களை (144 நாட்கள்) பிர்லா மாளிகையில் 5 தீஸ் சனவரி சாலையில் பிர்லா குடும்பத்தின் விருந்தினராக இருந்தார். பிர்லா குடியிருப்பு 1966இல் காந்தி சமிதி அமைப்பதற்காக இந்திய அரசால் கையகப்படுத்தப்பட்டது.   காந்தி சமிதியை ஒட்டி உள்ள, 6 தீஸ் சனவரி சாலையில், இந்தியாவின் தேசிய பாதுகாப்புக் கல்லூரி அமைந்துள்ளது .

தில்லியின் உள்ளாட்சி அமைப்பான புது தில்லி மாநகராட்சி மன்றம், 2008இல்  முப்பது சனவரி சாலைக்கு அருகிலுள்ள சுற்றுப்புறங்களை 2019இல்  தொகைக்கு வாங்கத் திட்டமிட்டது. இந்தத் திட்டத்தில் காந்தி சமிதியின் புதிய பாதசாரி பாதைகள், தெரு விளக்குகள், தோட்டங்கள், சாலைகளின் இருபுறமும் கோடுகள், 30 சனவரி சாலை, காந்தி சமிதி, கிளாரிட்ஜ் விடுதிக்கு முன்னால் வாகனம் நிறுத்துமிடத்தை மாற்றுவது ஆகியவை அடங்கும்.  

## சான்றுகள்

பகுப்பு:தில்லி சுற்றுப் பகுதிகள்

பகுப்பு:மகாத்மா காந்தி
பகுப்பு:தில்லியில் போக்குவரத்து
பகுப்பு:புது தில்லி
துது மியான்

**முசினுதான் அகமது** (*Muḥsinuddīn Aḥmad*;1819-1862), **துது மியான்** (*Dudu Miyan*) என்றும் அழைக்கப்படும் இவர், வங்காளத்தில் பரைசி இயக்கத்தின் தலைவராக இருந்தார். 1857 ஆம் ஆண்டில் நடந்த இந்தியக் கிளர்ச்சியில் இவர் முக்கியப் பங்கு வகித்தார்.

## ஆரம்ப கால வாழ்க்கை
அகமது 1819 ஆம் ஆண்டில் வங்காள மாகாணத்தின் மதாரிபூர் மாவட்டத்தில் தாலுக்தார் என்ற வங்காள முஸ்லிம் குடும்பத்தில் பிறந்தார். இவரின் தந்தை ஹாஜி ஷரியத்துல்லா, பரைசி இயக்கத்தின் நிறுவனராவார். ஆரம்பக் கல்விக்குப் பிறகு, அகமது தனது பன்னிரெண்டாவது வயதில் மேலதிக படிப்புக்காக அரேபியாவின் மக்காவுக்கு அனுப்பப்பட்டார். இவர் தனது தந்தையிடமிருந்து எந்தவொரு பண உதவியையும்  பெறவில்லை என்றாலும், இவர் காலனித்துவ அவுரி தோட்டக்காரர்கள் மற்றும்  நிலப்பிரபுக்களுக்கு எதிரான விவசாய இயக்கங்களின் சக்திவாய்ந்த தலைவர் என்பதை விரைவில் நிரூபித்தார்.

## இயக்கம்
தனது தந்தையின் மரணத்திற்குப் பிறகு, மியான் இயக்கத்தை மிகவும் தீவிரமான, விவசாயத் தன்மைக்கு வழிநடத்தி அதை ஒரு பயனுள்ள நிறுவன கட்டமைப்பாக உருவாக்கினார்.  இவரது பார்வையில் நிலமானது உழுபவருக்கே சொந்தமானது. இவர் சொந்தமாக ஒரு நிர்வாக அமைப்பை நிறுவி, ஒவ்வொரு கிராமத்திற்கும் ஒரு கலீபாவை (தலைவர்) நியமித்தார். பிரித்தானியர் ஆளும் மாநிலத்திற்குள் ஒரு அரசை உருவாக்குவதே இவரது கொள்கை. இவர் அடக்கியாளும் நிலப்பிரபுக்களுக்கு எதிராக ஒடுக்கப்பட்ட விவசாயிகளை போராட வைத்தார். 1838ஆம் ஆண்டில், மியான் தனது ஆதரவாளர்களிடம் ஜமீந்தார்களுக்கு வருவாயை கொடுக்க வேண்டாம் என்று அழைப்பு விடுத்தார். இதன்பிறகு அவுரி தோட்டக்காரர்கள், விவசாயிகளால் அடிக்கடி தாக்கப்பட்டனர். இதற்கு பழிவாங்கும் விதமாக, நில உரிமையாளர்களும் அவுரி தோட்டக்காரர்களும் மியான் மீது வழக்குகள் தொடுத்து இவரை கட்டுப்படுத்த முயன்றனர். 1838, 1844, 1847 இல் இவர் பல முறை கைது செய்யப்பட்டார். ஆனால் இவரது சமயத்தை பொருட்படுத்தாமல் விவசாயிகள் இவருக்கு ஆதரவு பெற்றதால் விடுவிக்கப்பட்டார். இந்த வழக்குகளில், இவருக்கு எதிராக நீதிமன்றங்களில் அரிதாகவே சாட்சியளித்தனர்.

## இறப்பு
1857 இந்தியக் கலகத்தின் போது, பிரிட்டிசு அரசாங்கம் இவரை முன்னெச்சரிக்கையாக கைது செய்து கொல்கத்தாவின் ஆலிப்பூரா சிறையில் அடைத்தது. இவர் 1859இல் விடுவிக்கப்பட்டார். பின்னர், மீண்டும் கைது செய்யப்பட்டு இறுதியாக 1860இல் விடுவிக்கப்பட்டார். 1862ஆம் ஆண்டில், மியான் டாக்காவில்  தனது 42-43 வயதில் இறந்தார்.

## சான்றுகள்

பகுப்பு:வங்காளதேச வரலாறு
பகுப்பு:இந்தியப் புரட்சியாளர்கள்
பகுப்பு:இந்திய முஸ்லிம்கள்
பகுப்பு:1862 இறப்புகள்
பகுப்பு:1819 பிறப்புகள்
இயான் புரொடக்சன்சு

**இயான் புரொடக்சன்சு** () என்பது பிரித்தானிய நாட்டு திரைப்படத் தயாரிப்பு நிறுவனமாகும். இந்நிறுவனம் 1962 ஆம் ஆண்டு ஆரம்பிக்கப்பட்டு லண்டனின் பிக்காடில்லியிலும் மற்றும் இங்கிலாந்தில் உள்ள பைன்வுட் படப்பிடிப்புத் தளத்திலும் இயங்குகிறது. இது முதன்மையாக ஜேம்ஸ் பாண்ட் திரைப்படத் தொடர்களை தயாரித்ததன் மூலம் மிகவும் அறியப்படும் தயாரிப்பு நிறுவனம் ஆனது.

## பாண்ட் திரைப்படங்கள்

இந்த நிறுவனம் 1961 இல் திரைப்படத் தயாரிப்பாளர்கள் ஆல்பர்ட் ஆர். "கப்பி" ப்ரோக்கோலி மற்றும் ஹாரி சால்ட்ஸ்மேன் ஆகியோரால் தொடங்கப்பட்டது. அதே நேரத்தில் அவர்கள் பங்காளராக இணைந்து டாக்டர் நோ என்ற திரைப்படத்தை தயாரித்தனர். அதன் பிறகு ஜேம்ஸ் பாண்ட் திரைப்பட உரிமையை பெற்று இருவரும் இணைந்து புரொம் ரஷ்யா வித் லவ் (1963), கோல்டு பிங்கர் (1964), தன்டர்பால் (1965), யு ஒன்லி லிவ் டூவைய்ஸ் (1967), டைமோண்ட்ஸ் ஆர் போறேவேர் (1971), ஒன் ஹேர் மேஜஸ்ட்டி சீக்ரெட் சேர்வீஸ் (1969), லைவ் அண்ட் லெட் டை (1973), தி மேன் வித் தி கோல்டன் கன் (1974), தி ஸ்பை கு லவ்ட் மீ (1977), மூன்ரேக்கர் (1979), போர் யுவர் ஐஸ் ஒன்லி (1981), ஆக்டோபஸ்ஸி (1983), அ வியூ டு அ கில் (1985), தி லிவிங் டயலைட்ஸ் (1987), லைசென்ஸ் டு கில் (1989), பியர்ஸ் புரோஸ்னன் (1995), டுமாரோ நெவர் டைஸ் (1997), தி வேர்ல்ட் இஸ் நோட் ஏனோக்ஹ் (1999), டை அனதர் டே (2002), கேசினோ ராயல் (2006), குவாண்டம் ஆஃப் சோலஸ் (2008), ஸ்கைஃபால் (2012), ஸ்பெக்டர் (2015) மற்றும் நோ டைம் டு டை (2021) போன்ற பல படங்களை தயாரித்துள்ளனர்.

## மேற்கோள்கள்

## வெளி இணைப்புகள்
* 

பகுப்பு:1962 நிறுவனங்கள்
பகுப்பு:ஐக்கிய இராச்சியத் திரைப்பட தயாரிப்பு நிறுவனங்கள்
பகுப்பு:ஐக்கிய இராச்சியப் பொழுதுபோக்கு நிறுவனங்கள்
சிமு லியு

**சிமு லியு** () (பிறப்பு:19 ஏப்ரல் 1989) என்பவர் கனடா நாட்டு நடிகர், சண்டை பயிற்சியாளர் மற்றும் எழுத்தாளர் ஆவார். இவர் 2021 இல்  மார்வெல் ஸ்டுடியோ தயாரித்து வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில்  'சாங்க் சி' என்ற கதாபாத்திரத்தில் நடித்ததன் மூலம் அறியப்படும் நடிகர் ஆனார். இவர் பிளட் அண்ட் வாட்டர் (2015), கிம்'ஸ் காணவேணியின்ஸ் (2016-2021) போன்ற பல தொலைக்காட்சி தொடர்களிலும் நடித்துள்ளார்.

## ஆரம்பகால வாழ்க்கை
லியு 19 ஏப்ரல் 1989 இல் மலேசியா நாட்டில் ஜோகூரில் பிறந்தார் மற்றும் அவரது வாழ்க்கையின் முதல் நான்கு வயது வரை அவரது தாத்தா பாட்டிகளால் வளர்க்கப்பட்ட பின்னர் ஐந்து வயதில் கனடா நாட்டிற்கு குடியேறினார். அதைத் தொடர்ந்து ஒன்ராறியோவின் மிசிசாகா பகுதியில் உள்ள எரின் மில்ஸில் ஒரே குழந்தையாக வளர்ந்தார்.

இவர் தனது உயர்நிலைப் பள்ளியை டொராண்டோ பல்கலைக்கழகப் பள்ளிகளில் பயின்றார் மற்றும் மேற்கு ஒன்ராறியோ பல்கலைக்கழகத்தில் ஐவி வணிகப் பள்ளியில் வணிக நிர்வாகத்தைப் பயின்று 2011 இல் பட்டம் பெற்றார்.

## மேற்கோள்கள்

## வெளி இணைப்புகள்
*

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:கனடியத் திரைப்பட நடிகர்கள்
பகுப்பு:கனடிய தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:குரல் நடிகர்கள்
பகுப்பு:திரைக்கதை ஆசிரியர்கள்
துங்கர்பூர் சமஸ்தானம்

**துங்கர்பூர் சமஸ்தானம்** (**Dungarpur State**) இந்திய விடுதலைக்கு முன்னர் பிரித்தானிய இந்தியாவின் ஆட்சியின் போது சுதேச சமஸ்தானமாக விளங்கியது. இச்சமஸ்தானம், தற்கால இராஜஸ்தான் மாநிலத்தின் தெற்கில் அமைந்த பழைய துங்கர்பூர் மாவட்டத்தின் பகுதிகளைக் கொண்டிருந்தது. இதன் தலைநகரம் துங்கர்பூர் ஆகும்.1901-இல் இதன் மக்கள் தொகை  100,103 ஆக இருந்தது.

## வரலாறு
துங்கர்பூர் பகுதியை கிபி 12-ஆம் நூற்றாண்டில் இராஜபுத்திரர்களால் வெல்லப்படும் வரை, பில் பழங்குடி மக்களால் நிறைந்திருக்கப் பெற்றிருந்தது. 
மேவார் இராஜபுத்திர மன்னர் சமந்து சிங் என்பவர் துங்கர்பூர் அரசை 1197-இல் நிறுவினார். பில் மக்கள் இப்பகுதியில் பெரும்பாண்மை மக்களாகவே உள்ளனர்.

1895-ஆம் ஆண்டில் பிரித்தானிய இந்தியா  கொண்டு வந்த இந்தியத் துணைப்படைத் திட்டத்தின் கீழ் துங்கர்பூர் இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும்.

1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று  துங்கர்பூர் சமஸ்தானம் இந்தியாவுடன் இணைக்கப்பட்டது.

## இவற்றையும் பார்க்க
* துங்கர்பூர் மாவட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
*சுதேச சமஸ்தானங்களின் இணைப்பு ஒப்பந்தம்
* திவான்
## மேற்கோள்கள்

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
 இந்தியாவின் முன்னாள் சுதேச சமஸ்தானங்கள்
பகுப்பு:இராஜஸ்தான்
துங்கர்பூர் மாவட்டம்
விஜய் சிங் பதிக்

**விஜய் சிங் பதிக்** (*Vijay Singh Pathik*) (பிறப்பு **பூப் சிங் ரதி** ; 1882-1954), **ராஷ்ட்ரிய பதிக்** என்று பிரபலமாக அறியப்பட்ட இவர், இந்திய புரட்சியாளர் ஆவார். பிரித்தானிய ஆட்சிக்கு எதிராக சுதந்திர இயக்கத்தின் தீபத்தை ஏற்றிய முதல் இந்திய புரட்சியாளர்களில் இவரும் ஒருவர். மோகன்தாசு கரம்சந்த் காந்தி சத்தியாக்கிரக இயக்கத்தை தொடங்குவதற்கு முன்பே, பிஜோலியாவின் விவசாயப் போராட்டத்தின் போது பதிக் பரிசோதனை செய்தார். இவரது உண்மையான பெயர் பூப் சிங், ஆனால் 1915இல் இலாகூர் சதி வழக்கில் சிக்கிய பிறகு, இவர் தனது பெயரை விஜய் சிங் பதிக் என்று மாற்றினார். 1857இல் நடந்த போராட்டத்தில் புலந்தசாகர் மாவட்டத்தில் இவரது தாத்தாவின் தியாகம், ஒருசுதந்திரப் போராட்ட வீரராக மாற மிகவும் ஈர்த்தது. இவருடைய சந்ததியினர் இப்போது தில்லியில் வசிக்கிறார்கள்.

## ஆரம்ப கால வாழ்க்கை
பதிக் 1882ஆம் ஆண்டில் புலந்தசாகர் மாவட்டத்தின் குதவாலி கிராமத்தில் அமீர் சிங் ரதி - கமல் குன்வாரி தம்பதியருக்கு குர்ஜார் குடும்பத்தில் பிறந்தார். இவரின் தந்தை 1857 சிப்பாய் கலகத்தில் தீவிரமாக பங்கேற்று பல முறை கைது செய்யப்பட்டார். மலகார் ரியாசத்தின் திவானான இவரது பெரிய தந்தை இந்தர் சிங் ஆங்கிலேயர்களுக்கு எதிராக போராடும் போது கொல்லப்பட்டார்.

## பிஜோலியா விவசாயகள் புரட்சி
இவர் தனது பதின்ம வயதில் புரட்சிகர அமைப்பில் சேர்ந்து இந்தியாவில் பிரிட்டிசு ஆட்சிக்கு எதிராக தீவிரமாக பங்கேற்றார். இவரது ஒத்துழையாமை இயக்கம் மிகவும் வெற்றிகரமாக இருந்தது, பிஜோலியா போராட்டக்காரர்களின் கோரிக்கையை நிறைவேற்ற பால கங்காதர திலகர் மகாராணா பதே சிங்குக்கு ஒரு கடிதம் எழுதினார். இயக்கத்தைப் பற்றி அறிய மகாத்மா காந்தி தனது செயலாளர் மகாதேவ் தேசாயை அனுப்பினார். ஐக்கிய ராஜஸ்தானுக்காகப் போராடிய பதிக் பிரதமர் ஜவகர்லால் நேருவிடமும், வல்லபாய் பட்டேலிடமும் பிரச்சனையை எடுத்துச் சென்றார். பிஜோலியாவில் விவசாயப் போராட்டத்திற்கு தலைமை தாங்கியதற்காக இவர் சிறையில் அடைக்கப்பட்டார். விவசாயப் பஞ்சாயத்து, மஹிலா மண்டல், யுவக் மண்டல் போன்ற அமைப்புகள் இவரை வழிநடத்த வருமாறு அழைத்தனர். மேவார் பெண்கள் தங்கள் நாட்டுப்புற ஆண்களிடமிருந்து மரியாதை பெறத் தொடங்கினர். ஒரு வளமான சமுதாயத்தை வளர்க்க பெண்கள் மற்றும் ஆண்கள் சமத்துவம் அவசியம் என்பதை மக்கள் உணரச் செய்தனர்.

## மரியாதை
பதிக் ஒரு சிறந்த தேசபக்தரும் சுதந்திரப் போராட்ட வீரரும் ஆவார். ஆசிரியர் இந்திரா வியாஸ் கூறியது போல், "இவர் ஆங்கிலேயக் கொடியை வணங்குவதை விட தனது வாழ்க்கையை முடிக்க விரும்புகிறார். இவர் அந்த காலத்தில் மிகவும் பிரபலமான புகழ்பெற்ற கொடி பாடலையும் எழுதினார்." 

இவரை கௌரவிக்கும் விதமாக இந்திய அரசு அஞ்சல் தலை ஒன்றை வெளியிட்டது.
## இறப்பு
ராஜஸ்தான் மாநிலம் உருவாக்கப்பட்ட 1954இல் அஜ்மீரில் பதிக் இறந்தார்.

## சான்றுகள்

## மேலும் படிக்க
MuseIndia on Pathik
## வெளி இணைப்புகள்
*Vijay Singh Pathik
*book telling about Pathik Ji 
*Bhop Singh Gurjar

பகுப்பு:1882 பிறப்புகள்
பகுப்பு:1954 இறப்புகள்
பகுப்பு:இந்தியப் புரட்சியாளர்கள்
மனதின் குரல்

***மனதின் குரல்*** ( (***Mann Ki Baat***),()  என்பது இந்திய வானொலி நிகழ்ச்சியாகும்.

இந்த வானொலி நிகழ்ச்சியின் மூலம் இந்தியப் பிரதமர் நரேந்திர மோடி அக்டோபர் 3, 2014 முதல் தொடர்ந்து நாட்டு மக்களுடன் அனைத்திந்திய வானொலி மற்றும்  தூர்தர்சன் தேசியக் தொலைக்காட்சி மற்றும் தூர்தர்ஷன் செய்தி தொலைக்காட்சிகள் மூலம் நாட்டு மக்களிடையே மாதம் ஒரு முறை உரையாற்றுகிறார். இந்தி மொழியில் வெளியாகும் மனதின் குரல் நிகழ்ச்சியை இந்தி மொழி அறியாத மக்கள் கேட்கும் பொருட்டு, உடனடியாக அனைத்து 29 முக்கிய இந்திய மொழிகளிலும் மொழிபெயர்க்கப்பட்டு ஊடகங்களில் வெளியிடப்படுகிறது. மனதின் குரல் இத்திட்டத்தின் முக்கிய நோக்கம் "அன்றாட நிர்வாகத்தின் பிரச்சினைகள் குறித்து குடிமக்களுடன் ஒரு உரையாடலை ஏற்படுத்துவதாகும்"

## படக்காட்சியகம்

படிமம்:Prime Minister Narendra Modi with a group of people who have been a part of the various Mann ki Baat programmes.jpg|மனதின் குரல் நிகழ்ச்சியில் பங்கு கொண்ட மாணவர்களுடன் பிரதமர் நரேந்திர மோடி  கலந்துரையாடல்
படிமம்:The Speaker, Lok Sabha, Smt. Sumitra Mahajan releasing the book ‘Mann Ki Baat A Social Revolution on Radio’, brought out by the BlueKraft Digital Foundation and first copy presented to the President, Shri Pranab Mukherjee.jpg|மக்களவை தலைவர் சுமித்திரா மகாஜன் மனதின் குரல் தொடர்பான நூலை வெளியிட்டு, குடியரசுத் தலைவர் பிரணாப் முகர்ஜிக்கு அளித்தல்.
படிமம்:Mannkibaatnazareth.jpg|மனதின் குரல் நிகழ்ச்சியைக் கேட்கும் கயை மாணவர்கள், ஆண்டு 2015


## அத்தியாயங்கள்
### அத்தியாயங்களின் பட்டியல் 2014

### அத்தியாயங்களின் பட்டியல் 2015

## மேற்கோள்கள்

## உசாத்துணை

*
*

## வெளி இணைப்புகள்

* 
* Webcasts
* http://www.pmindia.gov.in/en/mann-ki-baat

பகுப்பு:இந்திய அரசுத் திட்டங்கள்
பகுப்பு:மோதி ஆட்சியின் திட்டங்கள்
ஜெய்சல்மேர் சமஸ்தானம்

**ஜெய்சல்மேர் சமஸ்தானம்** (**Jaisalmer State**) இந்தியாவின் இராஜஸ்தான் மாநிலத்தில் தூர-மேற்கில்  தார் பாலைவனத்தில் அமைந்திருந்த ஜெய்சல்மேர் இராச்சியத்தை பாட்டி வம்ச இராசபுத்திரர்கள் 12-ஆம் நூற்றாண்டின் நடுவிலிருந்து 1947 முடிய  ஆண்டனர்.  ஜெய்சல்சல்மேர் இராச்சியத்தின் தலைநகராக ஜெய்சல்மேர் நகரம் இருந்தது. பழைய ஜெய்சல்மேர் மாவட்டத்தின் நிலப்பரப்புகளை இந்த இராச்சியம் கொண்டிருந்தது. 41600சதுர மைல் பரப்பளவு கொண்டிருந்த இந்த சமஸ்தானத்தின் 1931-ஆம் ஆண்டின் மக்கள் தொகை 76,255 ஆகும்.

## வரலாறு
பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் ஜெய்சல்மேர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும்.
1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று   சமஸ்தானம் இந்தியாவுடன் இணைக்கப்பட்டது.

## இவற்றையும் பார்க்க
* ஜெய்சல்மேர் மாவட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
*சுதேச சமஸ்தானங்களின் இணைப்பு ஒப்பந்தம்
* திவான்

## மேற்கோள்கள்

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
 இந்தியாவின் முன்னாள் சுதேச சமஸ்தானங்கள்
பகுப்பு:இராஜஸ்தான்
ஜெய்சல்மேர் மாவட்டம்
துர்கா மல்லா

[thumb| திசம்பர் 17, 2004 அன்று புது தில்லியில் துர்கா மல்லனின் சிலையை திறந்து வைக்கும் விழாவில் பிரதமர் [மன்மோகன் சிங்]]
தளபதி **துர்கா மல்லா** (*Durga Malla*) இந்தியத் தேசிய இராணுவத்தில் கச இனத்தைச் சேர்ந்த முதல் கூர்க்கா சிப்பாய் ஆவார். இவர்,இந்திய விடுதலை இயக்கத்திற்காக தனது உயிரை தியாகம் செய்தார்.

## சுயசரிதை
மல்லா 1913இல் தேராதூனுக்கு அருகிலுள்ள தொய்வாலாவில், இந்திய கூர்காவின் கச தாக்கூரி/சேத்திரி குடும்பத்தில் என்பி சப் கங்கா மல்லாவின் மூத்த மகனாகப் பிறந்தார். 1930ஆம் ஆண்டில், மகாத்மா காந்தி தண்டி யாத்திரை மூலம் சுதந்திரத்திற்காக நாட்டு மக்களை வழிநடத்தியபோது, மல்லா ஒன்பதாம் வகுப்பு மாணவராக இருந்தார். இவர் இளமையாக இருந்தபோதிலும், ஆங்கிலேயர்களுக்கு எதிரான பொதுவெளியில் இவர் அனைவரின் கவனத்தையும் ஈர்த்தார். 1931இல், இவருக்கு 18 வயதாக இருந்தபோது, இவர் தர்மசாலாவுக்குச் சென்று 2/1 கூர்கா படைப்பிரிவில் சேர்ந்தார். இவரது தேசபக்தி இவரை  சுபாஷ் சந்திர போஸின் இந்திய தேசிய இராணுவத்திற்கு நெருக்கமாக கொண்டு வந்தது.

1942 இல், மல்லா இந்திய தேசிய இராணுவத்தில் சேர்ந்தார். இவரது கடமை மீதான பக்தியும் திறமைகளுடன் சேர்ந்து இவரை தளபதி நிலைக்கு உயர்த்தியது. மேலும் அதன் புலனாய்வு பிரிவில் பணியாற்றும்படி கேட்டுக்கொள்ளப்பட்டார். இவர் எதிரி முகாம்களைப் பற்றிய தகவல்களைச் சேகரித்துக் கொண்டிருந்தபோது, 27 மார்ச் 1944 அன்று கோகிமாவில் பிடிபட்டார். அவருக்கு புது தில்லி செங்கோட்டையில் உள்ள விசாரணை நீதிமன்றம் மரண தண்டனை விதித்தது. இருப்பினும், மரண தண்டனை நிறைவேற்றப்படுவதற்கு முன்பு, அதிகாரிகள் மல்லாவை தேசத்துரோகத்தை ஒப்புக்கொள்ள கட்டாயப்படுத்த முயன்றனர். இவரின் மனைவி சிறை அறைக்கு அழைத்து வரப்பட்டார். ஆனால் மல்லா அழுத்தத்திற்கு அடிபணியவில்லை.

## தூக்கு மேடை
மல்லா இமாச்சலப் பிரதேசத்தின் தர்மசாலாவின் சியாம் நகரைச் சேர்ந்த சாரதா என்பவரை 1941இல் திருமணம் செய்து கொண்டார். திருமணத்திற்கு மூன்று நாட்களுக்குப் பிறகு, மல்லா தனது தலைமையகத்திற்கு திரும்ப அழைக்கப்பட்டு வெளிநாடு செல்லும்படி அறிவுறுத்தப்பட்டார். தில்லி மாவட்ட சிறையில் இவர் தூக்கிலிடப்படுவதற்கு முன்புதான் இவர் தனது மனைவியைச் சந்தித்தார். 1944இல், தளபதி துர்கா மல்லா தூக்கு மேடைக்கு அனுப்பப்பட்டார்.
## கௌரவம்
இந்திய கூர்க்காக்களின் தேசிய அமைப்பான  பாரதீய கூர்க்கா பரிசங், மல்லாவிற்கு மரியாதை செலுத்துவதற்காக ஒரு சிலையை அமைத்தது. 2004 ஆம் ஆண்டு நாடாளுமன்ற மாளிகை வளாகத்தில் பிரதமர் மன்மோகன் சிங் அவர்களால் இது திறந்து வைக்கப்பட்டது.  நிகழ்ச்சியில் துணைக் குடியரசுத் தலைவர் பைரோன் சிங் செகாவத், மக்களவைச் சபாநாயகர் சோம்நாத் சாட்டர்ஜி மற்றும் பிற பிரமுகர்கள் கலந்து கொண்டனர். 25 ஆகத்து, அவர் தூக்கிலிடப்பட்ட நாள் பலிதன் திவாஸ் அல்லது தியாகிகள் தினமாக, இந்தியா முழுவதும் கூர்காக்களால் அனுசரிக்கப்படுகிறது.

## சான்றுகள்

பகுப்பு:கூர்க்காக்கள்
பகுப்பு:இந்தியாவில் தூக்கிலிடப்பட்டவர்கள்
பகுப்பு:1944 இறப்புகள்
பகுப்பு:1913 பிறப்புகள்
ஜோத்பூர் சமஸ்தானம்

**ஜோத்பூர் சமஸ்தானம்** அல்லது **மார்வார் இராச்சியம்** (**Jodhpur State**), தற்கால இந்தியாவின் இராஜஸ்தான் மாநிலத்தின் மேற்கில் அமைந்த மார்வார் பிரதேசத்தின் நிலப்பரப்புகளைக் கொண்டது. இதன் தலைநகரம் ஜோத்பூர் நகரம் ஆகும். மார்வார் எனும் ஜோத்பூர் இராச்சியத்தை 1226-இல் நிறுவியவர். இராவ் சிகா ஆவார்.  

ஜோத்பூர் சமஸ்தானம் கிபி 1226 முதல் 1818 வரை சுதந்திர முடியாட்சியுடனும்; 818 முதல் பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் படி பிரித்தானியர்களுக்கு அடங்கி, கப்பம் செலுத்தும்  சமஸ்தானமாக ஆட்சி செய்தனர். பிரித்தானிய இந்தியாவின் அரசு,, ஜோத்பூர் மன்னருக்கு 17 குண்டுகள் முழங்கி மரியாதை செய்தனர்

15 ஆகஸ்டு 1947 அன்று இந்திய விடுதலைக்குப் பின்னர்  சுதேச சமஸ்தானங்களின் இணைப்பு ஒப்பந்தப்படி 6 ஏப்ரல் 1949 இந்தியாவுடன் இணைக்கப்பட்டது.1931-ஆம் மக்கள் தொகை கணக்கெடுப்பின் ப்டி, ஜோத்பூர் இராச்சியத்தின் பரப்பளவு 93,424 சதுர மைல் மற்றும் மக்கள் தொகை 21,25,000 ஆகும்.

## மார்வார் ஆட்சியாளர்கள்
இராஷ்டிரகூடர் வழித்தோன்றல்களன ரத்தோர் வம்ச இராஜபுத்திரர்கள் ஜோத்பூர் சமஸ்தானத்தை ஆண்டனர். இராஷ்டிரகூடர் வீழ்ச்சிக்குப் பின் அதன் அரச குடும்பத்தினர் வடக்கில் புலம் பெயர்ந்து கன்னோசியில் ஆட்சி அமைத்தனர். கன்னோசியின் இறுதி மன்னர் ஜெயச்சந்திரனின் மரணத்திற்குப் பின், அவரது வழித்தோன்றல்கள் இராஜஸ்தானின் மார்வார் பிரதேசத்தில் ரத்தோர் வம்சத்தினராக ஜோத்பூரில் இராச்சியம் அமைத்தனர்.

## இவற்றையும் பார்க்க
* மார்வார் பிரதேசம்
* ஜோத்பூர் மாவட்டம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
*சுதேச சமஸ்தானங்களின் இணைப்பு ஒப்பந்தம்
* திவான்

## மேற்கோள்கள்

* *Jodhpur*, Published by [s.l.], 1933.
* *Maharaja Man Singh of Jodhpur and His Times (1803–1843 A.D.)*, by Padmaja Sharma. Published by Shiva Lal Agarwala, 1972.
* *The Administration of Jodhpur State, 1800–1947 A.D.*, by Nirmala M. Upadhyaya. International Publishers, 1973.
* *Marwar under Jaswant Singh, (1658–1678): Jodhpur hukumat ri bahi*, by Satish Chandra, Raghubir Sinh, Ghanshyam Datt Sharma. Published by Meenakshi Prakashan, 1976.
* *Jodhpur, Bikaner, Jaisalmer: Desert Kingdoms*, by Kishore Singh, Karoki Lewis. Lustre Press Ltd. 1992.
* *The House of Marwar: The Story of Jodhpur*, by Dhananajaya Singh. Lotus Collection, Roli Books, 1994. .
* *Modern Indian Kingship: Tradition, Legitimacy & Power in Jodhpur*, by Marzia Balzani. Published by James Currey Limited, 2003. .
* *Jodhpur and the Later Mughals, AD 1707–1752*, by R. S. Sangwan. Published by Pragati Publications, 2006.
* *Jodhpur's Umaid Bhawan: The Maharaja of Palaces*, by Aman Nath. Published by India Book House, 2008.

## வெளி இணைப்புகள்
* Official website

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
இந்தியாவின் முன்னாள் சுதேச சமஸ்தானங்கள்
பகுப்பு:இராஜஸ்தான்
பகுப்பு:முன்னாள் முடியாட்சிகள்
பகுப்பு:ஜோத்பூர் மாவட்டம்
காந்திகிரி (திரைப்படம்)

**காந்திகிரி** (Gandhigiri (இந்தி: गांधीगीरी) என்பது 2016 ஆண்டைய பாலிவுட் திரைப்படமாகும். இப்படத்தில் ஓம் பூரி, சஞ்சை மிஸ்ரா, பிஜேஷ் கர்னிவால், அனும் ஷ்யாம், முகேஷ் திவாரி, டோலி சாவ்லா, மேகனா ஹால்டர், ரிஷி பூட்டானி, ரவி சிங், ராம் சுஜான் சிங் ஆகியோர் நடித்துள்ளனர். படத்தை சனோஜ் மிஸ்ரா இயக்க, சுதிர் ஜெயின் மற்றும் பிரதாப் சிங் யாதவ் ஆகியோர் தங்கள் ஆகாமன் பிலிம்ஸ் பிரைவேட் லிமிடெட் பதாகையின்கீழ் தயாரித்துள்ளனர்.

## தயாரிப்பு
இப்படத்தின் படப்பிடிப்பானது இலக்னோ மற்றும் ரேபரேலியில் துவங்கியது. அதையடுத்த வந்த மாதங்களில் உத்திரப்பிரதேசத்தில் நீண்டகாலம் படப்பிடிப்பு நடத்தப்பட்டது.

## குழுவினர்
காந்திகிரி படமானது ஆக்மன் பிலிம்ஸ் பிரைவேட். லிமிடெட்டால் தயாரிக்கப்பட்டது.  படத்தை  சனோஜ் மிஸ்ரா இயக்க, படல்களை  அன்கிட் திவாரி, சுனிதா சௌஹான், முகம்மது இர்ஃபான், சுஜதா மஜும்தார், மஷா ஆகியோர் பாடியுள்ளனர். படத்தொகுப்பை   ஆர்சிட் டி ரஸ்டோகி மேற்கொண்டார். ஒலிப்பதிவை   சுபாஷ் சஹூ மேற்கொள்ள, பின்னணி இசையை   சலில் அம்ருத் மேற்கொண்டார். படத்தின் இணை இயக்குநராக - விகாஸ் குமார் சிங் பணியாற்றியுள்ளார்.

## கதைச்சுருக்கம்
இன்றைய ஊழல் நிறைந்த உலகில் காந்தியின் நடத்தை முறைகளின் முக்கியத்துவம் என்ன? எவராவது இந்த நடத்தை முறைகளை கொண்டுள்ளார்களா? அன்றாட வாழ்க்கையில் அந்த நடத்தை முறைகளை செயல்படுத்துபவர் அமைதியான வாழ்க்கையை வாழ முடியுமா? இது போன்ற கேள்விகளுக்கு காந்திகிரியில் பதில்களைக் காணலாம். வெளிநாட்டில் இருந்து இந்தியாவுக்கு திரும்புவரான ராய் சாஹேப் காந்தியின் கொள்கைகளை உறுதியாக நம்புகிறார். அவரின் தந்தை தீவிர சுதந்திர போராட்ட வீரராவார். அவருடன் இவர் நெருக்கமாக பிணைப்பைக் கொண்டிருந்தார். இந்தியாவுக்குத் திரும்பிய பின்னர், ராய் சாஹெப் தவறான பாதையில் நடக்கும் வெவ்வேறு நபர்களை சந்திக்கிறார். இன்றைய காலகட்டத்தில் காந்தியின் நடத்தை முறைகளின் முக்கியத்துவத்தை அவர்களுக்கு உணர்த்த ராய் சாஹேப் மேற்கொண்ட முயற்சிகளை இப்படம் அழகாக காட்சிப்படுத்தியுள்ளது.

## நடிகர்கள்
* ராய் சாஹேப்பாக ஓம் பூரி
* பியாகி சிங்காக சஞ்சை மிஸ்ரா
* பன்சாயாக பிரிஜேஷ் கர்னிவால்
* கிராந்தி பாண்டேவாக அனுப்பம் ஷியாம் 
* நட்வர்லாலாக முகேஷ் திவாரி 
* ஜெயந்தியாக  மேகனா ஹால்டர்
* திசாவாக டோலி சாவ்லா
* ஆய்வாளராக அமித் சுக்லா
* யுவராஜாக ரிஷி பூட்டானி 
* ராஜாராம் பாண்டேவாக ரவி சிங்
* சல்ஃசா பாபாவாக ராம் சுஜன் சிங்
* தனஞ்சய் பாண்டேவாக நவீன் சர்மா
* விக்ராந்த் ஆனந்த் (சிறப்புத் தோற்றம்)

## மேற்கோள்கள்

## வெளி இணைப்புகள்
* Gandhigiri on Bollywood Hungama
* 

பகுப்பு:இந்திய இந்தித் திரைப்படங்கள்
பகுப்பு:2016 இந்தித் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:மகாத்மா காந்தி குறித்த திரைப்படங்கள்
தரோபோனின்

**தரோபோனின்** அல்லது **துரோபோனின்** (**Troponin**) அல்லது **தரோபோனின் கலவை** (*troponin complex*), எனப்படுவது எலும்புத்தசையிலும் இதயத்தசையிலும் தசை சுருக்கத்திற்குத் தேவையான மூன்று  ஒழுங்குறு புரதங்களின், (தரோபோனின் C, தரோபோனின் I, தரோபோனின் T) கலவை. மழமழப்பான தசைகளுக்கு இவை தேவையில்லை. மாரடைப்பு, உடனடி இதய அறிகுறிகள் நோய்களின் மேலாண்மையில்  நோய் அறிதியீட்டு மற்றும் நோய் தீர்வறிகுறி  சுட்டிகளாக  இதயத்தசை சார் தரோபோனின் I, தரோபோனின் T அளவுகள் பரவலாக பயன்படுத்தப்படுகின்றன. குருதி தரோபோனின் அளவுகள் பக்கவாதத்தை அறிதியிட்டு சுட்டும் குறியாக பயன்படுத்தப்படுகிறது.

## மேற்கோள்கள்

## வெளி இணைப்புகள்
* 
* தரோபோனின்கள் இணைய ஆய்வக சோதனைகளில்

பகுப்பு:தசைகள்
புளோரியன் முண்டேனு

**புளோரியன் முண்டேனு** () (பிறப்பு: 13 அக்டோபர் 1990 ) என்பவர் செருமானிய நாட்டு நடிகர், மாதிரி மற்றும் முன்னாள் குத்துச்சண்டை வீரர் ஆவார். இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'ரேஸர் ஃபிஸ்ட்' என்ற கதாபாத்திரத்தில் நடித்துள்ளார்.

## மேற்கோள்கள்

## வெளி இணைப்புகள்
*

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:ஜெர்மன் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
அக்வாபினா

**நோரா லும்** (*Nora Lum*) (பிறப்பு: 2 சூன் 1988) என்பவர் அமெரிக்க நாட்டு நடிகை, நகைச்சுவையாளர் மற்றும் ராப்பர் ஆவார். இவரது ராப் பாடலான "மை வாக்" என்ற பாடல் வலையொளியில் பிரபலமடைந்தபோது இவர் பிரபலமானார். பின்னர் இவரது முதல் இசைத்தட்டான 'யெல்லோ ரேஞ்சர்' 2014 இல் வெளியானது. மேலும் எம் டிவி நகைச்சுவைத் தொடரான 'கேர்ள் கோட்' (2014-2015) இல் நடித்தார். அதைத் தொடர்ந்து  இரண்டாவது இசைத்தட்டான 'இன் ஃபினா வீ டிரஸ்ட்'  2018 இல் வெளியானது.

இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில்  'கேட்டி' என்ற கதாபாத்திரத்தில் நடித்துள்ளார்.

## ஆரம்பகால வாழ்க்கை
இவர் 2 சூன் 1988 ஆம் ஆண்டில் லாங் தீவில் உள்ள நியூயார்க்கின் ஸ்டோனி ப்ரூக்கில் ஒரு சீன அமெரிக்க தந்தைக்கும் தென் கொரியாவிலிருந்து அமெரிக்காவிற்கு குடியேறிய ஒரு ஓவியர் கொரியாவின் தாயுக்கும் மகளாகப் பிறந்தார்.

## மேற்கோள்கள்

## வெளி இணைப்புகள்
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:அமெரிக்கப் பாடகிகள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க நகைச்சுவையாளர்கள்
பகுப்பு:அமெரிக்க பாப் பாடகர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க குரல் நடிகைகள்
பகுப்பு:பாப் இசைக் கலைஞர்கள்
பகுப்பு:மீநாயகன் திரைப்பட நடிகர்கள்
வேப்பநத்தம், அரூர்

**வேப்பநத்தம்** (*Veppanatham*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். இந்த ஊரானது வடுகப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  45 கிலோமீட்டர் தொலைவிலும், அரூரில் இருந்து 10 கிலோ மீட்டர் தொலைவிலும் உள்ளது. 

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 317 குடும்பங்களும் 1,265 மக்களும் வசிக்கின்றனர். இதில் 652 ஆண்களும்  613 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
யோகிமாதா பாறை ஓவியம்

**யோகிமத்து**  (*Yogimath*)  இந்தியாவின்  மேற்கு ஒடிசா எல்லைப் பகுதியிலிருந்து 9 கி.மீ. தொலைவிலும், கலகண்டி மாவட்டத்தின் பவானிபட்னாவிலிருந்து 67 கி.மீ. தொலைவிலும் நுவபடா மாவட்டத்தில் அமைந்துள்ளது. இந்த இடம் அதன் கற்கால குகை ஓவியங்களுக்கு பிரபலமானது. **யோகிமத் குகைகளின்** பாறை மேற்பரப்பில்  ஓவியங்கள் சிவப்பு வண்ணப்பூச்சு மூலம் வரையப்பட்டுள்ளன. மாடு, கன்று மற்றும்  விவசாயத்திற்காக விலங்குகளை வளர்ப்பதைக் குறிக்கும் மனிதன் மற்றும் காளை போன்றவை மிக முக்கியமான படங்களாகும். இந்த இடத்தின் கடந்தகால மகிமை இன்னும் ஆராயப்படவில்லை. யோகிமத்து அருகே ரிசிபிடி என்ற மலை உள்ளது.  தெளிவான எதிரொலிகளை உற்பத்தி செய்வதற்கான மலையாக இது நன்கு அறியப்பட்டதாகும்.

## வரலாறு
கலை பாணியின் அடிப்படையில், மையக்கருத்துகளின் வண்ண அமைப்பானது  இந்த ஓவியங்கள் இடைக்காலம்-செம்புக் காலத்தைச் சேர்ந்தவைகளாக தேதியிடப்படலாம். காலாகண்டியின் குடகண்டியில் உள்ள ஓவியங்கள் கிமு 15 ஆயிரம் ஆண்டுகள் காலத்திற்கு முன் வைக்கப்படலாம். ஆனால் யோகிமத்துதில் உள்ளவை ஓரளவு பிந்தைய காலகட்டத்திற்கு உட்பட்டவையாகவும் கிமு 10 ஆயிரம் ஆண்டுகள் காலத்தைச் சேர்ந்தவையாகவும் இருக்கலாம். திரிசூலம், மங்கலக்குறிகள் போன்ற  சடங்குக் குறியீடுகள் இந்த ஓவியங்களில் பெரும்பாலும் காணப்படுகின்றன.  இப்பாறை ஓவியங்கள் ஆரம்பகால வரலாற்று காலத்தின் ஒரு வண்ணம்  மற்றும் இரு-வண்ண ஓவியங்களை வெளிப்படுத்துகின்றன. நுவாடா மாவட்டத்தின் ஒரே புகழ்பெற்ற பாறை ஓவியத் தளம் இதுவாகும். அடர் சிவப்பு நிற  ஒரே வண்ணமுடைய ஓவியங்கள் இங்கு பாதுகாக்கப்பட்டுள்ளன.  மனித உருவம் போன்ற குச்சி, கூம்புடன் அல்லது கூம்பு இல்லாமல் கால்நடைகள், செறிவான வட்டங்கள், வளைவு, வடிவங்கள் ஒன்றன் பின் ஒன்றாக வரையப்பட்ட வட்டங்கள் மற்றும் மேளங்கள் போன்ற வடிவங்கள்.  இங்கு வரையப்பட்டுள்ளன.

## ஆய்வு
thumb|யோகிமத்து பாறை ஓவியக் கலை - கல்வெட்டு, ஒடிசா

கிரானைட் மலை ரிசிபித் ஒரு கற்பாறையின் சாய்ந்த மேற்பரப்பில் வரலாற்றுக்கு முந்தைய கால ஓவியங்களை பாதுகாக்கிறது. இந்த வரலாற்றிடம் முதன்முதலில் 1976 ஆம் ஆண்டு யே.பி சிங் தியோவால் கண்டுபிடிக்கப்பட்டு அறிவிக்கப்பட்டது. ஆனால்  முனைவர் சுப்ரத்குமார் பிரசுட்டி முதன்முறையாக இந்தியாவின் பழைய எழுத்து யோகிமாதாவின் பாறை ஓவியத்தை  அடையாளம் கண்டார். யோகிமாதா பாறை ஓவியத்திலிருந்து 'கா' மற்றும் 'ஓ' (தா) எழுத்துகள் கண்டுபிடிக்கப்பட்டன.  இந்த ஓவியம் நான்கு விலங்குகளுடன் ஒரு நபர் இருப்பது போலவும் மற்றும் சில எழுத்துக்களையும் கொண்டுள்ளது. முனைவர் பிரசுட்டியின் கூற்றுப்படி, அந்த ஓவியம் "காயிதா" போன்ற ஒரு வார்த்தையை உருவாக்கியது காயிதா என்பது தற்போது ஆங்கிலத்தில் 'கோதா' அல்லது 'குழு' என்ற மிகவும் பிரபலமாக அறியப்படும் ஓர் ஓடியா சொல்லாகும்.  இந்த ஓவியம்  இந்த எழுத்துக்களுடன் நெருக்கமாக தொடர்புடையதாக கருதப்பட்டுகிறது.  இந்த எழுத்துக்கள் விக்ரம்கோல் கல்வெட்டு, தாவுலி  மற்றும் சாவுகதா கல்வெட்ட்டுகளில் காணப்பட்டும்   அசோகர் கால எழுத்துகளை ஒத்திருக்கிறது.  பிராமி- எழுத்துகள்  என்ற பெயரிடப்பட்ட இந்திய எழுத்தின் பழமையான வடிவமாக இவை இருக்கலாம் என்று கருதினார்,  ஒடியா மொழி மற்றும் எழுத்துகளின் தோற்றம் இங்கிருந்து தொடங்கியிருக்கலாம் என்றும் இவர் கருதினார்.
## மேற்கோள்கள்


பகுப்பு:பிராமிய எழுத்துமுறைகள்
பகுப்பு:குடைவரை ஓவியங்கள்
பகுப்பு:ஒடிசா
ஒலியா

**ஒலியா** (*Olia*) என்பது வைக்கோல் அல்லது மூங்கிலால் கட்டமைக்கப்படும் ஒரு மூடிய பாத்திரமாகும்.  பாரம்பரியமாக இது அரிசி மற்றும் பிற தானியங்களை சேமிக்க பயன்படுகிறது.  ஒடிசா மற்றும் இந்தியாவின் பிற மாநிலங்களின் பல்வேறு பழங்குடிப் பகுதிகளில் இப்பாத்திரம் பயன்படுத்தப்படுகிறது.  
## தயாரிப்பு

முதலில் வைக்கோலால் கயிறுகள் பிண்ணப்படுகின்றன. இக்கயிறுகள் மோரா என்று அழைக்கப்படும் விதமாக வட்ட வடிவத்தில் இருப்பது போல  இறுக்கப்படுகின்றன. ஒரு மோராவை மற்றொரு மோராவுக்கு மேல் அடுக்கி பலமோராக்கள் சேர்க்கப்பட்டு இந்த வட்ட வடிவ பாத்திரம்   உருவாக்கப்படுகிறது.
## மேற்கோள்கள்

பகுப்பு:ஒடிசா
ஒடிய திரைப்படக் கொள்கை

**ஒடிய திரைப்படக் கொள்கை** (*Odia film Policy*)  2019 ஆம் ஆண்டு உருவாக்கப்பட்டது. இதன்படி ஒடிசா மற்றும் அதன் கலாச்சாரம், பாரம்பரியம் மற்றும் சுற்றுலாத் தலங்களை தங்கள் படங்களில் ஊக்குவிக்கும் ஆங்கிலம், இந்தி அல்லது பிற மொழிப் படங்களின் தயாரிப்பாளர்களுக்கு 2.5 கோடி வரை மானியம் வழங்க மாநில அரசு முடிவு செய்தது. ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிப்பதற்காக இந்த முடிவு எடுக்கப்பட்டது. படப்பிடிப்பின் எளிமையை அதிகரிக்கவும், தொடர்புடைய நிறுவனங்களின் வளர்ச்சியை எளிதாக்கவும், 2019 ஆம் ஆண்டு ஒடிசா மாநில திரைப்படக் கொள்கை  வழிவகுக்கிறது.  மாநிலத்தில் திரைப்படங்களின் படப்பிடிப்புக்கு ஒற்றை சாளர ஒப்புதல் செயல்முறையை செயல்படுத்தவும் இக்கொள்கை முன்மொழிகிறது. திரைப்பட நகரங்கள், பன்மையாக்கக் கட்டிடங்கள் மற்றும் திரைப்பட  அரங்குகளுக்கான அனைத்து முன்மொழிவுகளும் முதலீட்டாளர்கள் வசதிக்காக அரசாங்கத்தின் ஒற்றை சாளரத்தின் மூலம் எளிதாக்கப்படும்.

திரைப்படத் தயாரிப்பாளர்களின் ஒடிய திரைப்படங்களில் அழகியல்  சிறப்பம்சங்கள், உயர் தொழில்நுட்பத் தரங்கள் மற்றும் சமூகத் தொடர்புகள்   ஆகியவற்றை வெளிப்படுத்தும்   கூடுதல் தகுதியுள்ள  ஒடியா மொழித் திரைப்படங்களுக்கு  ரூ .4 கோடி வரை மானியம் வழங்கப்படும் என்றும் இக்கொள்கையில் அறிவிக்கப்பட்டுள்ளது .

## குறிக்கோள்கள்
ஒடிசா மாநில திரைப்படக் கொள்கையின் முக்கிய நோக்கங்கள் :

* தரமான ஒடியா படங்களை ஊக்குவிக்க.
* மாநிலத்தில் திரைப்பட சுற்றுலாவை எளிதாக்க.
* ஒடிசாவை படப்பிடிப்புக்கான இடமாக கொண்டு வர.

## ஆதரவு

* ஒடிசாவில் படமாக்கும் படங்களுக்கு ஒற்றை சாளர ஒப்புதல் செயல்முறை வழங்கப்படும்.
* முதலீட்டாளர்கள் ஒப்புதல் மற்றும் அனுமதிகளுக்காக கோசுவிப்ட்டு  தளத்தின்  மூலம் விண்ணப்பிப்பார்கள்.
* ஒடிசாவில் படப்பிடிப்புக்கு திரைப்படத் தயாரிப்பாளர்களை ஊக்குவிக்க குறிப்பிட்ட மானியம் வழங்கப்படும்.

## ஊக்கத்தொகை
ஒடிசாவில் திரைப்பட நகரங்கள், சினிமா அரங்குகள் மற்றும் பன்மையாக்கள் வளர்ச்சிக்கு பின்வரும் சலுகைகள் வழங்கப்படும்:
* மூலதன முதலீட்டு மானியம்
* நில ஒதுக்கீடு
* வட்டி மானியம்
* முத்திரை வரி விலக்கு
* நில மாற்றத்திற்கான கட்டணங்களை திருப்பிச் செலுத்துதல்
* மாநில சரக்கு மற்றும் சேவை வரி  திரும்பப் பெறுதல் 
* மின்சாரக் கட்டணத்தில் விலக்கு
* சுற்றுச்சூழல் பாதுகாப்பு உள்கட்டமைப்பு மானியம்
* திரைப்பட உள்கட்டமைப்பை மேம்படுத்துதல்

## மேற்கோள்கள்


பகுப்பு:ஒடிசா
சதீஸ் குறுப்பு

**சதீஷ் குறுப்பு** (*Satheesh Kurup*) மலையாளத் திரைப்படங்களில் பணியாற்றும் ஒரு இந்திய ஒளிப்பதிவாளர் ஆவார். இவர் *அன்வர்* (2010) என்ற படத்தின் மூலம் அறிமுகமானார். *பிரணயம்* (2011), *ஜவான் ஆஃப் வெள்ளிமாலா* (2012), *கலிமண்ணு* (2013), லேடீஸ் அண்ட் ஜென்டில்மேன் (2013), *சலாலா மொபைல்ஸ்* (2014), *மிஸ்டர் பிராட்* (2014), *ஹராம்* (2015) ஆகியவை இவரது பிரபலமான படங்களில் அடங்கும். இவர் ஜுபு ஜேக்கப், அமல் நீரத் ஆகியோரின் உதவியாளராக இருந்தார்.

## சான்றுகள்

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:மலையாளத் திரைப்பட ஒளிப்பதிவாளர்கள்
வேப்பம்பட்டி, அரூர்

**வேப்பம்பட்டி** (*Veppampatti*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், அரூர் வட்டத்துக்கு  உட்பட்ட  ஒரு வருவாய் கிராமம் ஆகும். 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  52 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநிலத் தலைநகரான சென்னையிலிருந்து 252 கிலோமீட்டர் தொலைவிலும் உள்ளது. 

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 805 குடும்பங்களும் 2921 மக்களும் வசிக்கின்றனர். இதில் 1513 ஆண்களும்  1408 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஜுபு ஜேக்கப்

**ஜிபு ஜேக்கப்** (Jibu Jacob)  மலையாளத் திரைப்படங்களில் பணியாற்றும் ஒரு இந்திய ஒளிப்பதிவாளரும் , இயக்குநரும் ஆவார். அவர் 2002 ஆம் ஆண்டில் *ஸ்டாப் வயலன்ஸ்* என்ற குற்றப் பின்னணி படத்துடன் ஒளிப்பதிவாளராக அறிமுகமானார். ஒரு ஒளிப்பதிவாளராக ஒரு தசாப்த கால வாழ்க்கைக்குப் பிறகு, இவர் 2014இல் அரசியல் நையாண்டி திரைப்படமான *வெள்ளிமூங்கா* மூலம் இயக்குநராக அறிமுகமானார். இவரது சமீபத்திய இயக்குமான *முந்திரிவள்ளிகள் தளிர்க்கும்போல்* சனவரி 2017இல் வெளியிடப்பட்டது.

## திரைப்பட வாழ்க்கை
ஒரு உதவி ஒளிப்பதிவாளராக சிறுது காலம் பணியாற்றிய பின்னர் மலையாளத் திரையுலகில் இவர் ஏ. கே. சாஜன்‎ இயக்கத்தில் 2002இல் வெளியான *ஸ்டாப் வயலன்ஸ்*  என்ற துப்பறியும் படத்தில் சுயாதீனமாக ஒளிப்பதிவு செய்து அறிமுகமானார்  பின்னர் 2013 வரை பல மலையாளப் படங்களில் ஒளிப்பதிவாளராகப் பணியாற்றினார். பிஜு மேனன் நடித்த நகைச்சுவையான அரசியல் நையாண்டி திரைப்படமான *வெள்ளிமூங்கா* (2014) மூலம் இவர் இயக்குநராக அறிமுகமானார். இது விமர்சன ரீதியாகவும் வணிக ரீதியாகவும் வெற்றி பெற்றது.  மோகன்லால் நடித்த *முந்திரிவள்ளிகள் தளிர்க்கும்போல்* இவரது இரண்டாவது இயக்கமாக இருந்தது. இது சனவரி 2017 இல் வெளியான ஒரு நகைச்சுவை குடும்பத் திரைப்படம். இது எல்லா காலத்திலும் அதிக வசூல் செய்த மலையாளப் படங்களில் ஒன்றாக மாறியது. இவர் 2015இல் வெளியான *பென்*  என்ற திரைப்படத்தில் ஒரு கதாபாத்திரத்தில் நடித்துள்ளார்.

## சான்றுகள்

## வெளி இணைப்புகள்
* http://www.jibujacob.com 
* 

பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:இந்தியத் தமிழர்
பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
ஏ. கே. சாஜன்

**ஏ. கே. சாஜன்** (*A. K. Sajan*) ஓர் இந்திய திரைக்கதை எழுத்தாளரும், இயக்குநரும் ஆவார். இவர் மிகவும் பிரபலமான *ஸ்டாப் வயலன்ஸ்* (2002) என்ற படத்தின் மூலம்  இயக்குநராக அறிமுகமானார். இந்த படத்தில் அறிமுக கதாபாத்திரத்தில் பிரித்விராஜ் சுகுமாரன் , சந்திரா லட்சுமண் ஆகியோர் நடித்திருந்தனர். இவர் தொழில்துறையில் பல வெற்றிகரமான படஙகளுக்கு திரைக்கதை அமைப்பதில் மிகவும் பிரபலமானவர். இவரது குறிப்பிடத்தக்க படைப்புகளில் *துருவம்* (1993), *பட்டர்பிளைஸ்* (1993), *காஷ்மீரம்* (1994), *[[கிரைம் பைல்]]* (1999), *சிந்தாமணி கொலகேஸ்* (2006), *நதியா கொல்லப்பட்ட ராத்திரி* (2007) , *புதிய நியாயம்* (2016) ஆகியவை அடங்கும். இவரது சகோதரர் ஏ. கே. சந்தோஷும் ஒரு திரைக்கதை எழுத்தாளர்.  அவர் *சூரியபுத்திரன்*, *மின்னாமினுகினும் மின்னுகெட்டு*,  தமிழ் - மலையாளம் இருமொழி திரைப்படமான வந்தே மாதரம் போன்ற பல்வேறு திரைப்படங்களை எழுதியுள்ளார்.

1980களின் பிற்பகுதியில் சில திரைப்படங்களுக்கு கதை எழுத்தாளராக தனது திரைப்பட வாழ்க்கையைத் தொடங்கினார். 1990 களின் முற்பகுதியில் இவர் *துருவம்* (1993) என்ற கதை யோசனையை உருவாக்கி அதற்கான திரைக்கதையை எழுதத் தொடங்கினார். 1991 நடுப்பகுதியில் முடிக்கப்பட்ட வரைவுடன் இவர் தயாரிப்பாளர் ஜோஷியை அணுகினார். மேலும் படம் உருவாகத் தொடங்கியது. மோகன்லாலுடனான இவரது அடுத்த படமான *பட்டர்பிளைஸ்* (1993 படம்) ஒரு பெரிய வெற்றியாக அமைந்தது. 1994இல், சுரேஷ் கோபியுடனான *காஷ்மீரம்* (1994) படம் பெற்றி பெற்றது. இது சுரேஷ் கோபிக்கு நட்சத்திரத் தகுதியை மீண்டும் உறுதிப்படுத்தியது. இதன் பின்னர், இவர்கள் இருவரும் ஒரு ஜோடியாக நிறுவப்பட்டனர். பின்னர் பல படங்களில் ஒன்றாக வேலை செய்தனர். *காஷ்மீரம்* (1994), *[[கிரைம் பைல்]]* (1999), *சிந்தாமணி கொலகேஸ்* (2006) , *நதியா கொல்லப்பட்ட ராத்திரி* (2007) ஆகியவை இவர்களின் குறிப்பிடத்தக்க திரைப்படங்கள். 2002 ஆம் ஆண்டில் பிரித்விராஜ் சுகுமாரன் நடித்த *ஸ்டாப் வயலன்ஸ்* படத்தின் மூலம் இவர் இயக்குநராக அறிமுகமானார். கொச்சி நகரில் நிலவிய நிழலுக இருண்ட வாழ்க்கையை இந்த படம் சித்தரித்தது. அதன் வெளியீட்டில் அதன் தைரியமான மற்றும் யதார்த்தமான அணுகுமுறைக்கு விமர்சன ரீதியான பாராட்டுகளைப் பெற்றது.

## சான்றுகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:மலையாளத் திரைப்பட இயக்குநர்கள்
ஆண்டனி பெரும்பாவூர்

**மேல்குடி ஜோசப் ஆண்டனி** (*Malekudy Joseph Antony*) என்கிற **ஆண்டனி பெரும்பாவூர்**  (*Antony Perumbavoor*) மலையாளத் திரைப்படத் தயாரிப்பாளரும் வழங்குநரும் திரையரங்க உரிமையாளரும் ஆவார். இவர் 1987-இல் மோகன்லாலுக்கு ஒரு ஓட்டுநராக தனது வாழ்க்கையைத் தொடங்கினார். 1990களில் மலையாளத் திரைப்படங்களில் சிறுசிறு வேடங்களில் தோன்றத் தொடங்கினார். 2000-ஆம் ஆண்டில், இவர் மோகன்லால் படங்களை மட்டுமே தயாரிக்கும் ஆசிர்வாத் சினிமாஸ் என்கிற திரைப்படத் தயாரிப்பு நிறுவனத்தைத் தொடங்கினார். ஆசிர்வாத் சினிப்ளெக்ஸ் என்னும் பலதிரையரங்கு வளாகச் சங்கிலி ஒன்றையும் ஆண்டனி கொண்டுள்ளார். திரைப்பட வழங்கல் நிறுவனமான மேக்ஸ்லாப் சினிமாஸ் மற்றும் என்டர்டெயின்மென்ட்ஸின் இணை உரிமையாளராகவும் உள்ளார்.

ஆண்டனி, கேரளாவின் திரையரங்க உரிமையாளர் ஐக்கிய அமைப்பின் (FEUOK) தலைவராக உள்ளார். பெரும்பாவூரின் ஐமூரியில் வசிக்கிறார். ஒரு தயாரிப்பாளராக, இரண்டு தேசிய திரைப்பட விருதுகள், நான்கு கேரள மாநில திரைப்பட விருதுகள், தென்னிந்திய பிலிம்பேர் விருதுகள்
உட்பட பல விருதுகளைப் பெற்றுள்ளார்.

## சான்றுகள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1968 பிறப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மலையாளத் திரைப்பட நடிகர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:மலையாள மக்கள்
எஸ்தர் அனில்

**எஸ்தர் அனில்** (*Esther Anil* ) மலையாளம் , தெலுங்கு மொழி படங்களில் முதன்மையாக பணியாற்றும் ஒரு இந்திய திரைப்பட நடிகை ஆவார். 2010 இல் வெளியான "நல்லவன்" படத்தின் மூலம் குழந்தை நட்சத்திரமாக தனது வாழ்க்கையைத் தொடங்கினார்.

2013ஆம் ஆண்டு வெளியான பரபரப்பூட்டும் திரைப்படமான திரிஷ்யம், அதன் தொடர்ச்சியான திரிஷ்யம் 2 ஆகிய படங்களில் அனுமோல் ஜார்ஜ் (அனு) என்ற வேடத்திற்காகவும், 2020இல் வெளியான கனவுருப்புனைவுத் திரைப்படமான "ஊலூ"வில் ஊலூ என்ற வேடத்திற்காகவும் இவர் மிகவும் பிரபலமானவர். 2016ஆம் ஆண்டில் சிறந்த குழந்தைக் கலைஞருக்கான கேரள திரைப்பட விமர்சகர்கள் சங்க விருதுகளை எஸ்தர் வென்றுள்ளார். தமிழ் மொழியில் வெளியான திரிஷ்யம் 92013) படத்தின் மறு ஆக்கமான, பாபநாசம்(2015) படத்தில் இவர் திரிஷ்யம் படத்தில் நடித்த தனது பாத்திரத்தையே மீண்டும் நடித்திருந்தார். தமிழில் வெளிவராத *குறளி* படத்தில் கதாநாயகியாக நடித்துள்ளார். தெலுங்கில் *ஜோஹார்* படத்தில் இவர் முக்கிய வேடத்தில் நடித்திருந்தார்.)
[thumb| [பாபநாசம் (திரைப்படம்)|பாபநாசம்  திரைப்படத்தின் வெற்றி விழாவில் நடிகை நிவேதா தாமஸுடன் எஸ்தர் |260x260px]]

## சான்றுகள்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:2001 பிறப்புகள்
பகுப்பு:வயநாடு மாவட்ட மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
குரங்கன் சுறா

**மாட்டுத்தலை சுறா** அல்லது **குரங்கன் சுறா** (*Bullhead shark*) என்பது சுறாக்களில் ஒரு சிறிய வரிசை ஆகும்.  ஒன்பது உயிரினங்கள் ஹெடெரோடோன்டிடே குடும்பத்தில் ஹெட்டெரோடோன்டஸ் என்ற ஒற்றை இனத்தில் வைக்கப்பட்டுள்ளன. இவை அனைத்தும் ஒப்பீட்டளவில் சிறியவை. இதில் மிகப்பெரிய இனங்களாக உள்ளவை அதிகபட்சமாக   நீளத்தில் இருக்கும். இவை வெப்பமண்டல மற்றும் மிதவெப்ப மண்டலப் பகுதிகளில் வாழ்கின்றன.

ஆரம்பகால சுராசிக் கால புதைபடிவ பதிவில் ஹீட்டெரோடான்டிஃபார்ம்கள் காணப்படுகின்றன. இருப்பினும், இவற்றின் பழமை இதோடு முடியக்கூடியது என்று கூற முடியாது, இவற்றின் தோற்றம் இன்னும் பின்னோக்கி பழமையானதாக இருக்கலாம்.

## விளக்கம்
[thumb| குரங்கன் சுறாவின் [முட்டை பொதியுறை]]
குரங்கன் சுறாக்கள் உருவவியல் ரீதியாக தனித்துவமானவை. இவற்றின் வாய் முகப்பு பிற சுறாக்கள் போல் அல்லாமல்  முற்றிலும் முன்புறமாக  அமைந்துள்ளது. வாயின் முன் பகுதியில் உதட்டுக் குருத்தெலும்புகள் காணப்படுகின்றன. வாயில் காடிப் பள்ளங்கள் உள்ளன. கண் மேல்புறம் முகடு உண்டு.

கண்களில் நிக்ட்டிட்டேட்டிங் சவ்வு  இல்லை. இதன் உடலில் சிறிய காற்றுத் துளை  உள்ளது. குரங்கன் சுறாக்களுக்கு இரண்டு முதுகு துடுப்புகளும், ஒரு குத துடுப்பும் உள்ளது . முதுகுத் துடுப்பு மற்றும் குத துடுப்புகளில் துடுப்புக் கதிர்கள் மட்டுமல்லாமல், அவற்றின் அடியில் குருத்தெலும்புகள் உள்ளன.

## இனங்கள்
குரங்கன் சுறாக்களில் ஒன்பது இனங்கள் விவரிக்கப்பட்டுள்ளன:

* *ஹெடெரோடோன்டஸ் ஃபிரான்சிசி* ( ஜிரார்ட், 1855) (கொம்பு சுறா)
* *ஹெடெரோடோன்டஸ் கேலீடஸ்* ( Günther, 1870) (கிரெஸ்டட் குரங்கன் சுறா)
* *ஹெடெரோடோன்டஸ் ஜபோனிகஸ்* ( மேக்லே & டபிள்யூ ஜே மேக்லே, 1884) (யப்பானிய குரங்கன் சுறா)
* *ஹெடெரோடொன்டஸ் மெக்ஸிகனஸ்* ( எல்ஆர் டெய்லர் & காஸ்ட்ரோ-அகுயர், 1972) (மெக்சிகன் ஹார்ன்ஷார்க்)
* *ஹெடெரோடோன்டஸ் ஓமென்சிஸ்* ( ZH பால்ட்வின், 2005) (ஓமன் குரங்கன் சுறா)
* *ஹெடெரோடோன்டஸ் போர்டஸ்ஜாக்ஸோனி* ( FAA மேயர், 1793) (போர்ட் ஜாக்சன் சுறா)
* *ஹெடெரோடோன்டஸ் கோயி* ( ஃப்ரெமின்வில், 1840) (கலாபகோஸ் குரங்கன் சுறா)
* *ஹெடெரோடோன்டஸ் ராமல்ஹீரா* ( ஜேஎல்பி ஸ்மித், 1949) (வெள்ளைப்புள்ளி குரங்கன் சுறா)
* *ஹெடெரோடோன்டஸ் ஜீப்ரா* ( ஜான் எட்வர்டு கிரே, 1831) (ஜீப்ரா குரங்கன் சுறா)

படிமம்:Heterodontus philippi.jpg|ஒரு போர்ட் ஜாக்சன் சுறா
படிமம்:Heterodontus portusjacksoni 1.jpg|போர்ட் ஜாக்சன் சுறாவின் பல்லின் வகையடுக்கு மற்றும் மூக்கு அமைப்பு
படிமம்:Heterodontus zebra.jpg|வரி குரங்கன் சுறா


## குறிப்புகள்

பகுப்பு:சுறாக்கள்
நக்டா, இராஜஸ்தான்

**நக்டா** (**Nagda**) இந்தியாவின் இராஜஸ்தான் மாநிலத்தின் உதயபூர் மாவட்டத்தில் உள்ள வரலாற்று சிறப்பு மிக்க ஊராகும்.நக்டா, துவக்க காலத்தில் உதய்பூர் இராச்சியத்தின் முதலாவது தலைநகரமாக விளங்கியது. இவ்வூரில் புகழ்பெற்ற சகஸ்கர பாகு கோயில்கள் உள்ளது.

## அமைவிடம்
உதய்ப்பூரிலிருந்து வடக்கே 20 கிலோ மீட்டர் தொலைவில் நக்டா கிராமம் அமைந்துள்ளது.

## வரலாறு
உதய்பூர்  இராச்சியத்தின் கெலாட் வம்ச இராஜபுத்திர குல மன்னர்கள் முதலில் நக்டா நகரத்தை 7-ஆம் நூற்றாண்டில் நிறுவி, அதனை  948-ஆம் வரை தலைநகராகக் கொண்டனர். 

## மக்கள் தொகை
நக்டா கிராமத்தின் தற்போதைய மக்கள் தொகை 237 ஆகும்.

## மேற்கோள்கள்

பகுப்பு:உதய்ப்பூர் மாவட்டம்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்